**Molėtų rajono savivaldybės taryba**

**SPRENDIMAS**

**DĖL MOLĖTŲ RAJONO SAVIVALDYBĖS TARYBOS 2022 M. vasario 24 D. SPRENDIMO NR. B1-49 „DĖL SAVIVALDYBės turto perdavimo viešajai įstaigai molėtų krašto muziejui pagal turto patikėjimo sutartį“ PAKEITIMO ir turto perdavimo patikėjimo teise**

2022 m. gruodžio    d. Nr. B1

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1, 2 punktais, 12 straipsnio 1, 3, 4 dalimis, 27 straipsnio 1 dalies 1 punktu, Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2021 m. sausio 28 d. sprendimu Nr. B1-19 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 5.1 papunkčiu, 4, 6, 24, 37 punktais ir atsižvelgdama į viešosios įstaigos Molėtų krašto muziejaus direktoriaus 2022 m. gruodžio 1 d. įsakymą Nr. TV-18 „Dėl Molėtų rajono savivaldybei nuosavybės teise priklausančio turto pripažinimo nereikalingu“ ir viešosios įstaigos Molėtų krašto muziejaus 2022 m. gruodžio 1 d. raštą Nr. R1-56 „Dėl nereikalingo turto grąžinimo“,

Molėtų rajono savivaldybės taryba n u s p r e n d ž i a:

1. Pakeisti Molėtų rajono savivaldybės tarybos 2022 m. vasario 24 d. sprendimą Nr. B1-49 „Dėl Savivaldybės nekilnojamojo turto perdavimo viešajai įstaigai Molėtų krašto muziejui pagal turto patikėjimo sutartį“:
   1. Pakeisti 2, 3 priedus ir juos išdėstyti nauja redakcija (pridedama);
   2. Pripažinti netekusiu galios 4 priedą.

2. Perduoti Molėtų rajono savivaldybės administracijai (kodas 188712799) patikėjimo teise valdyti, naudoti ir disponuoti Molėtų rajono savivaldybei nuosavybės teise priklausantį ir šiuo metu viešosios įstaigos Molėtų krašto muziejaus pagal patikėjimo sutartį valdomą, veiklai nenaudojamą turtą pagal priedą.

3. Įgalioti Molėtų rajono savivaldybės administracijos direktorių, jo nesant – savivaldybės administracijos direktoriaus pavaduotoją, pasirašyti papildomą susitarimą dėl 2022 m. vasario 28 d. turto patikėjimo sutarties Nr. T14(13.1.56)-30 pakeitimo.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras